laion/Wikipedia-Exotic huggingface dataset:
আত-তাহাবী

ইমাম আবু জাফর আহমদ বিন মুহাম্মদ আল তাহাবী বা শুধু আল-তাহাবী (الطحاوي)(৮৪৩ - ৫ নভেম্বর ৯৩৩) হানাফি মাজহাবের একজন সুন্নি আলেম ছিলেন। তাহাবী ৮৪৩ খ্রিস্টাব্দে/২২৯ হিজরিতে উত্তর মিশরের তাহা গ্রামে এক ধনী পরিবারে জন্মগ্রহণ করেন। তিনি পড়াশোনা তার মামা ইসমাঈল ইবনে ইয়াহিয়া আল-মুজানির সাথে শুরু করেন, যিনি ছিলেন শাফিঈ মাযহাবের শীর্ষস্থানীয় একজন আলেম। ৮৬৩ খ্রিস্টাব্দে/২৪৯হিজরীতে, তাহাবী ২০ বছর বয়সে শাফিই মাযহাব ত্যাগ করেন এবং ব্যক্তিগত কারণে হানাফি মাযহাব গ্রহণ করেন। তার হানাফী মাযহাবে স্থানান্তরের কারণ নিয়ে অনেক বর্ণনা রয়েছে, তবে অধিক সম্ভাব্য কারণ ছিল মনে হয়, তার কাছে আবু হানিফাকে শাফিঈর থেকে বেশি বুদ্ধিদীপ্ত লেগেছিল। তাহাবী পরে মিশরে হানাফীদের প্রধান আহমেদ ইবনে আবী ইমরান মুসার অধীনে পড়াশোনা করেন, যিনি নিজে আবু হানিফার দুই প্রাথমিক শিক্ষার্থী আবু ইউসুফ এবং মুহাম্মদ আল-শায়বানির অধীনে পড়াশোনা করেছিলেন। তাহাবী পরবর্তী সময়ে ৮৮২ খ্রী/২৬৮ হিজরীতে হানাফি আইন বিষয়ে আরও পড়াশোনা করার জন্য সিরিয়ায় যান এবং দামেস্কের প্রধান হাকিম কাজী আবু হাজ্জিম আবদুল হামিদ বিন জাফরের শিষ্য হন। তাহাবী হানাফী আইনশাস্ত্র ছাড়াও হাদীসের উপর এক অসাধারণ জ্ঞান অর্জন করেছিলেন। ফলস্বরূপ তাঁর গবেষণা অনেক আলেমকে আকৃষ্ট করে যারা পরে তাঁর হাদীস সম্পর্কিত রচনা নিয়ে আরো গবেষণা করেন। এর মধ্যে খুরাসানের জহিরীদের প্রধান আল-দাউদি এবং হাদীস বর্ণানাকারীদের জীবনী সংক্রান্ত অভিধানের জন্য আল-তাবারানী সুপরিচিত ছিলেন। হানাফী ফকীহরা তো বটেই, তাহাবির গ্রন্থ কিতাব মাআনী আল-আতহার এবং তাঁর আকীদা সম্পর্কিত বইয়ের জন্য বেশিরভাগ সুন্নি পন্ডিতের মধ্যে বিশিষ্ট স্থান অর্জন করেছে। তাঁর সময়ের আলেমরা তাঁর প্রশংসা করতো এবং তাকে হাদীসের মুহাদ্দিস বলতেন। তিনি একজন নির্ভরযোগ্য এবং প্রতিষ্ঠিত বর্ণনাকারী ছিলেন। তাকে একজন বিশিষ্ট এবং দক্ষ লেখক হিসাবে দেখা হত। আর মিশরের হানাফীদের মধ্যে ফিকহের সর্বাধিক জ্ঞানী হিসাবে তিনি পরিচিতি লাভ করেছিলেন। তিনি অনেক রচনা রেখে গেছেন, প্রায় চল্লিশটি বইয়ের মত , যার কয়েকটি আজও পাওয়া যায়। তাঁর রচনাগুলির মধ্যে রয়েছে: আল-আকিদা আল-তাহাবিয়াহ ( عقيدة الطحاوى) আহকামুল কুরআন (أحكام القران) আল-মুখতার (المختار) শারহে মুশকিল আল-আসার (شرح مشكل الاثار) শারহে আল-মাআনী আল-আসার (شرح معانى الأثار) শারহে আল জামেউল কবীর (شرح جامع الكبير) শারহে আল জামেউস সগীর (شرح جامع الصغير) আশ-শুরুত (الشروط) নাওয়াদির আল-ফিকিইয়া ইখতিলাফুল উলামা (إختلاف العلماء) মানাকিব আবী হানিফাহ তারেক আল কাবির আল ‑রাদ আলা কিতাব আল ‑মুদাললিসিন হুকম `আরাদি মাক্কাহ তিনি ৫ই নভেম্বর ৯৩৩ খ্রিস্টাব্দ/১৪ জুলকদ ৩২১ হিজরিতে মৃত্যুবরণ করেন এবং তাকে কায়রা (মিশর) এর কারাফাহে সমাধিস্থ করা হয়। ইসলামী পণ্ডিতগণ Martijn Theodoor Houtsma, Sir Thomas Walker Arnold, René Basset, The encyclopaedia of Islām: a dictionary of the geography, ethnography and biography of the Muhammadan peoples, Volume 4 p 609. Ibn Abi al-Wafa, Jawahir (Cairo), 1:273 Ibn Asakir, Tariqh Madinat Dimashq, 5.367 Kawthari, al-Hawi, 238
আর রহমান মসজিদ, আলজেরিয়া

আর রহমান মসজিদ (এছাড়াও চেরচেলের শত কলামের মসজিদ নামে পরিচিত) আলজেরিয়ার টিপাজা প্রদেশের চেরচেলে অবস্থিত একটি 'রোমান' মসজিদ। এই ভবনটি সেন্ট পলের প্রাক্তন প্রধান গির্জা ছিল এবং এটি একটি রোমান মন্দিরের ধ্বংসাবশেষের উপরে নির্মাণ করা হয়েছে। ১৫৭৪ সাল থেকে এই মসজিদটি ব্যবহৃত হচ্ছে। আফ্রিকার মসজিদসমূহের তালিকা আলজেরিয়ার মসজিদসমূহের তালিকা মসজিদ নামাজ ইসলাম http://www.alamy.com/stock-photo-greek-temple-now-the-mosque-el-rahman-cherchell-algeria-africa-48800344.html আল রহমান মসজিদ, চেরচেল.
টহল জাহাজ

টহল জাহাজ নৌপথ বা সমূদ্রপথ পাহারায় নিয়োজিত জাহাজ। এগুলো দ্রুতগতিসম্পন্ন ও অস্ত্রসজ্জিত থাকে। নঁকশা ও কার্য়ক্ষমতা ভেদে এসকল জাহাজের মধ্যে পার্থক্য দেখা যায়। নেীবাহিনী, কোস্টগার্ড, পুলিশ বাহিনী এ ধরনের জাহাজ ব্যবহার করে। টহল জাহাজ সাধারনত সামুদ্রিক সীমান্ত পাহারায় নিয়োজিত থাকে। বৃহৎ পরিসরে টহল জলযানকে দুই ভাগে ভাগ করা হয়, ’ইনসোর প্যাট্রোল ভেসেল’(আইপিভি) এবং অফসোর প্যাট্রোল ভেসেল (ওপিভি)। মিসাইল বোট, টর্পেডো বোট, ফাস্ট এ্যাটাক ক্রাফট ইত্যাদি জাহাজগুলো আকারে ছোট হয়। যদিও ভারি অস্ত্র সজ্জিত ফ্রিগেটও টহল জাহাজ হিসাবে ব্যবহৃত হয়। উভয় বিশ্বযুদ্ধে প্রচুর বেসামরিক নৌযান যেমন মাছধরার জাহাজ, প্রোমদতরী ইত্যাদি জলযানকে মেশিনগান ও অন্যান্য অস্ত্র সজ্জিত করে টহল জাহাজে রূপান্তর করা হয়েছিল। বর্তমানেও এধরনের টহল জাহাজ দেখতে পাওয়া যায়। সাধারনত সমুদ্রগামী টহলযান ৩০ মিটার দীর্ঘ হয়। এসকল জাহাজ, মূল অস্ত্র হিসাবে সাধারনত সিঙ্গেল মিডিয়াম ক্যালিবারের আর্টিলারি গান ব্যবহার করে। এছাড়া অতিরিক্ত গুলিবর্ষণ ক্ষমতা হিসাবে হালকা ও মাঝারি মেশিনগান ব্যবহার করে। অভিযানের গুরোত্ব ও প্রয়োজনিয়তা ভেদে টর্পেডো, সারফেস টু সারফেস মিসাইল, এন্টি মিসাইল ইত্যাদি অস্ত্রও দ্বারা টহল জাহাজ সজ্জিত থাকে। ১.বাংলাদেশ নৌবাহিনীর বহরে যুক্ত হলো ১২ টি পেট্রোল ভেসেল।:দৈনিক বাংলাদেশ প্রতিদিন ,১৬ই সেপ্টম্বর,২০১৫ .
আমরস

আমরস হলো ভারতীয় উপমহাদেশের রন্ধনশৈলীর এক প্রকার মিষ্টি খাদ্যের পদ যা আমের পাল্প থেকে তৈরি করা হয়। পাকা আম থেকে সাধারণত হাত দিয়ে পাল্প বের করা হয় এবং এটি পুরি বা চাপাতি (ভারতীয় রুটি) এর সাথে খাওয়া হয়। কখনও কখনও এর স্বাদ বাড়াতে পাল্পের সাথে ঘি এবং দুধ যুক্ত করা হয়। মিষ্টতা সামঞ্জস্য করতে চিনিও যুক্ত করা হয়। এটি প্রায়শই এলাচ এবং ফলের টুকরাসহ বিভিন্ন উদ্‌যাপন এবং বিবাহ অনুষ্ঠানে পরিবেশিত হয়। আমরাসের একটি আঞ্চলিক সংস্করণ রাজস্থানী এবং মারোয়াড়ি রন্ধনশৈলী, মারাঠি এবং গুজরাটি বাড়িতে, বিশেষত উৎসবের সময় একটি জনপ্রিয় মিষ্টান্ন। আম যেহেতু একটি গ্রীষ্মকালীন ফল এবং গ্রীষ্মের শেষে ফলটি উত্তোলন করা হয়, তাই আমগুলিকে পাল্পের আকারে সংরক্ষণের প্রয়োজনের ফলে বৃহৎ আকারের আমের-প্রক্রিয়াজাতকরণ শিল্পের উত্থান ঘটেছে। "আমরস" শব্দটি সংস্কৃত শব্দ আম্র (সংস্কৃত: आम्र, অর্থ: আম) এবং রস (সংস্কৃত: रसঅর্থ রস) থেকে উদ্ভূত হয়েছে, সুতরাং এর আক্ষরিক অর্থ হলো "আমের রস"। পানহে হলো সিদ্ধ কাঁচা আমের পাল্প থেকে তৈরি এক প্রকার মিষ্টি পানীয় এবং এটি মহারাষ্ট্রের একটি ঐতিহ্যবাহী গ্রীষ্মকালীন পানীয়, যেখানে এটি বর্ধিত মৌসুমী উত্তাপ সহ্য করতে সহায়তা করে। পাল্পটির ২:১ অনুপাতের সাথে চিনি মিশ্রিত করা হয় এবং তারপরে এতে পর্যাপ্ত পানি যোগ করা হয় পানের উপযোগ্য করে তুলতে। আমরস একটি ঐতিহ্যবাহী গুজরাটি পানীয়'ও, যাকে কেরি না রস (કેરીનો રસ (kerī-no ras)) বলা হয়। এতে চিনিযুক্ত আমের পাল্প রয়েছে, যা ফলের আঁশগুলিকে সরাতে মসলিনের মধ্য দিয়ে যায়। এটি সাধারণত রুটি বা পুরি'র সাথে খাওয়া হয়। এলাচ গুঁড়ো - ১/৪ চা চামচ জাফরান - এক চিমটি আম (আলফানসো) - ১-২ টি (পাকা এবং মিষ্টি) দুধ - ১-২ টেবিল চামচ (ঐচ্ছিক) চিনি - ১ টেবিল চামচ (ঐচ্ছিক) প্রথমে আম ধুয়ে খোসা ছাড়িয়ে নিতে হবে। তারপর টুকরো করে কাটতে হবে। এরপর সেগুলো ব্লেন্ডারে রেখে এলাচ গুঁড়ো মিশিয়ে ভালো করে ব্লেন্ড করতে হবে। আম খুব মিষ্টি না হলে ১ টেবিল চামচ চিনি গুঁড়ো মেশাতে হবে। তারপর আবার ভালোভাবে ব্লেন্ড করতে হবে। যদি মিশ্রণটা মসৃণ না মনে হয় তবে ১-২ টেবিল চামচ দুধ মিশিয়ে আবার ব্লেন্ড করতে হবে। এবার একটা পাত্রে মিশ্রণটা ঢেলে রেফ্রিজারেটরে রেখে দিতে হবে। তারপর বাটিতে ঢেলে জাফরান ছড়িয়ে দিয়ে গার্নিশ করতে হবে। প্রক্রিয়াজাতকৃত পাল্প থেকে উৎপাদিত বেশ কয়েকটি মিষ্টান্ন মহারাস্ট্রিয়ান সম্প্রদায়ের মধ্যে খুব জনপ্রিয়। আম্বা বরফি : পাল্প-কে চিনির সাথে মিশ্রিত করা হয় এবং সেদ্ধ করে ঘন পেস্টে রুপ দেওয়া হয়। এরপরে পরিণত পাল্পটি খাভা (মিল্ক সলিড) এবং বাদাম কুঁচির সাথে মেশানো হয়। মিশ্রণটি বড় সমতল তাওয়ায় শীতল করার জন্য রাখা হয় এবং প্যাকেজিংয়ের আগে কিউব (চার কোণা) আকারে কাটা যায়। আম্বা পলি : পাল্পের সাথে চিনি মেশানো হয় এবং সমতল পাত্রে রেখে সূর্যের আলোতে শুকানো হয়। শুকনো পাল্প একে অপরের উপরে স্তুপীকৃত শক্ত স্তর তৈরি করে। আম্ব্যাচা সিরা : পাল্প-কে চিনি ও বাদামের সাথে মিশ্রিত করা হয়, তারপরে পানিতে বা দুধে সুজি দিয়ে রান্না করা হয়। একবার রান্না হয়ে গেলে মিশ্রণটি পীতাভ বাদামী রঙের পেস্টের মতো লাগে এবং এটি খাওয়ার জন্য প্রস্তুত হয়। মাঠা লাবাং নুন চা Vanisha, S.R, Nambier, Vashist (২০০৪)। A Textbook On Food Contamination And Safety। Anmol Publications। পৃষ্ঠা 52।  Seshadri, Diana (২০০৭)। Food for the Gods। Lulu.com। পৃষ্ঠা 47। আইএসবিএন 978-1-4303-1269-7।  "আমরস তৈরির সহজ উপায়"। NDTV Bengali। সংগ্রহের তারিখ ৩০ এপ্রিল ২০২০। [স্থায়ীভাবে অকার্যকর সংযোগ] উইকিমিডিয়া কমন্সে আমরস সংক্রান্ত মিডিয়া রয়েছে।
সালাহ বে মসজিদ

সালাহ বে মসজিদ আলজেরিয়ার আন্নাবারে অবস্থিত একটি মসজিদ। এটি ১৯৯১ এবং ১৯৯২ সালের মধ্যে নির্মাণ করা হয়েছে। আফ্রিকার মসজিদসমূহের তালিকা আলজেরিয়ার মসজিদসমূহের তালিকা মসজিদ ইসলাম নামাজ "Un patrimoine architectural relégué aux oubliettes - Magazine"। El Watan (ফরাসি ভাষায়)। ৭ মে ২০১৭। ৬ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ৫ জুন ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Belakehal, Azeddine; Aoul, Kheira Tabet; Farhi, Abdallah (২০১৫), "Daylight as a Design Strategy in the Ottoman Mosques of Tunisia and Algeria", ইন্টারন্যাশনাল জার্নাল অব আর্কিটেকচারাল হেরিটেজ (ইংরেজি ভাষায়), টেইলর অ্যান্ড ফ্রান্সিস, ১০ (৬): ৪২, ডিওআই:10.1080/15583058.2015.1020458, Table 1: The studied corpus of Ottoman mosques in Tunisia and Algeria, No: 16, Mosque: Salah Bey, Date: 1791-1792, City: Annba, Country: Algeria উদ্ধৃতি টেমপ্লেট ইংরেজি প্যারামিটার ব্যবহার করেছে (link)
হাজারীগঞ্জ হামিদিয়া ফাজিল মাদ্রাসা

হাজারীগঞ্জ হামিদিয়া ফাজিল মাদ্রাসা দক্ষিণ ভোলার চরফ্যাশন উপজেলার শশীভূষণ থানার হাজারীগঞ্জ ইউনিয়নে অবস্থিত শিক্ষাপ্রতিষ্ঠান। এটি বাংলাদেশ মাদ্রাসা শিক্ষা বোর্ডের অধিভুক্ত। দ্বীপজেলা ভোলার চরফ্যাশন উপজেলার হাজারীগঞ্জ ইউনিয়ন স্বাধীনতার পূর্বে অনুন্নত ও অবহেলিত ছিল। ফলে এখানকার মানুষের প্রাণের দাবি অনুযায়ী স্থানীয় উদ্যোগ ও সরকারি সহায়তায় শিক্ষাপ্রতিষ্ঠানটি গড়ে তোলা হয়।[তথ্যসূত্র প্রয়োজন] মাদ্রাসাটিতে ২টি ভবন রয়েছে। যার মধ্যে একটি দ্বিতল প্রশাসনিক ভবন এবং একটি ১০০ মিটার হলরুম রয়েছে। মাদ্রাসার সামনে একটি বিশাল খেলার মাঠ রয়েছে।[তথ্যসূত্র প্রয়োজন] মাদ্রাসাটিতে দাখিল ও আলিম শ্রেণিতে শুধুমাত্র মানবিক বিভাগ রয়েছে।[তথ্যসূত্র প্রয়োজন] "অধ্যক্ষ"।  "হাজারীগঞ্জ হামিদিয়া ফাজিল মাদ্রাসা"। ebmeb.gov.bd। বাংলাদেশ মাদ্‌রাসা শিক্ষা বোর্ড। সংগ্রহের তারিখ ৯ জুন ২০২০।  "অবস্থান"। ৭ জুন ২০১৪ তারিখে মূল থেকে আর্কাইভ করা। সংগ্রহের তারিখ ২৯ এপ্রিল ২০২০।  "All Fazil Madrasahs In Bangladesh – Study in Bangladesh"। studyinbd.com। ২০২০-০৬-০৯ তারিখে মূল থেকে আর্কাইভ করা। সংগ্রহের তারিখ ২০২০-০৫-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "বাংলাদেশ মাদ্‌রাসা শিক্ষা বোর্ড"। bmeb.ebmeb.gov.bd। বাংলাদেশ মাদ্‌রাসা শিক্ষা বোর্ড। সংগ্রহের তারিখ ২০২০-০৬-০৯।
নটিক্যাল মাইল

নটিক্যাল মাইল নৌপথ ও আকাশপথের দৈর্ঘ্য নির্ণয়ে ব্যবহৃত পরিমাপের একক। ১ নটিক্যাল মাইল সমান ১৮৫২ মিটার বা ৬০৭৬,০১ ফুট। এটি সিস্টেম অফ ইন্টারন্যাশনাল (এস আই) একক নয় (যদিও আন্তর্জাতিকভাবে ব্যবহারের জন্যে বি আই পি এম কর্তৃক স্বীকৃত)। ১ নটিক্যাল মাইল=২০২৫ গজ নটিক্যাল মাইলের কোন আন্তর্জাতিকভাবে স্বীকৃত প্রতীক নেই। M - আন্তর্জাতিক হাইড্রোগ্রাফিক সংস্থা ও ইন্টারন্যাশনাল ব্যুরো অফ ওয়েট্‌স অ্যান্ড মেজার্‌স নটিক্যাল মাইলের সংক্ষিপ্ত রূপ হিসেবে ব্যবহার করে। NM - ইন্টারন্যাশনাল সিভিল অ্যাভিয়েশন অরগানাইজেশন কর্তৃক ব্যবহৃত হয়। nm - মার্কিন যুক্তরাষ্ট্রের জাতীয় সামুদ্রিক ও বায়ুমন্ডলীয় প্রশাসন কর্তৃক ব্যবহৃত হয়। nmi - ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স ও মার্কিন যুক্তরাষ্ট্রের সরকারী প্রকাশনা দপ্তর কর্তৃক ব্যবহৃত হয়। Administration, US Department of Commerce, National Oceanic and Atmospheric। "What is the difference between a nautical mile and a knot?"। oceanservice.noaa.gov। "Symbols, Abbreviations and Terms used on Charts ওয়েব্যাক মেশিনে আর্কাইভকৃত ২১ আগস্ট ২০১৬ তারিখে" (6 ed.)। International Hydrographic Organization। ২০১৬। "Law of the Sea ওয়েব্যাক মেশিনে আর্কাইভকৃত ১২ এপ্রিল ২০১৭ তারিখে"। NOAA Office of Coast Survey। "APPENDIX A: SYMBOLS AND PREFIXES"। IEEE। "U.S. Government Printing Office Style Manua"। U.S. Government Printing Office।
খুলনা শিপইয়ার্ড লিমিটেড

খুলনা শিপইয়ার্ড লিমিটেড বাংলাদেশের খুলনা শহরের উপকন্ঠে অবস্থিত একটি জাহাজ নির্মাণ এবং মেরামত প্রতিষ্ঠান যা বাংলাদেশ প্রতিরক্ষা মন্ত্রণালয় এবং বাংলাদেশ নৌবাহিনীর তত্ত্বাবধানে পরিচালিত হয়। এটি জার্মান সহায়তায় ১৯৫৭ সালে প্রতিষ্ঠিত হয়। ১৯৪৭ সালের দেশ ভাগের পর পাকিস্তান ডেভেলপমেন্ট করপোরেশন (পিআইডিসি) খুলনায় একটি শিপইয়ার্ড নির্মাণের উদ্যোগ নেয়। এর জন্য তারা পশ্চিম জার্মানির মেসার্স স্টাকেন শনকে নিযুক্ত করে। ১৯৫৪ সালে নির্মাণকাজ শুরুর পর খুলনা শিপইয়ার্ড ১৯৫৭ সালের ২৩ নভেম্বর থেকে উৎপাদনে যায়। সে সময়কার রূপসা নদীর প্রাকৃতিক সীমাবদ্ধতা ও গভীরতাকে বিবেচনায় রেখে সর্বোচ্চ ৭০০ টন (আড়াই হাজার টন) হালকা ওজনের কার্গো ধারণসম্পন্ন জাহাজ নির্মাণ ও মেরামতের সুযোগ-সুবিধা রেখে এটি নির্মিত হয়। উৎপাদনের শুরুর পর থেকে ১৯৫৯ সাল পর্যন্ত নির্মাণকারী প্রতিষ্ঠান ব্যবস্থাপনার দায়িত্ব পালন করে। পরে ১৯৬৫ সাল পর্যন্ত জার্মান এবং ব্রিটিশ ব্যবস্থাপনায় কার্যক্রম পরিচালিত হয়। ১৯৬৫ সালে ইস্ট পাকিস্তান ইন্ডাস্ট্রিয়াল ডেভেলপমেন্ট করপোরেশন (ইপিআইডিসি) এটি পরিচালনার দায়িত্ব নেয়। বাংলাদেশ স্বাধীনতা লাভ করার পর বাংলাদেশ স্টিল অ্যান্ড ইঞ্জিনিয়ারিং করপোরেশন (বিএসইসি) এটি পরিচালনার দায়িত্ব পায়। প্রথম দিকে সফলভাবে পরিচালিত হলেও ৮০'র দশকের মাঝামাঝি সময় থেকে প্রতিষ্ঠানটি লোকশানে পড়তে থাকে। ৯০'র দশকে এসে এটি লোকসানের ভারে বন্ধ হওয়ার আশঙ্কায় পড়ে ও দেনার পরিমান ৯৩ কোটি ৩৭ লাখ টাকায় পৌছে। সেই সময়ে সরকার প্রতিষ্ঠানটিকে রুগ্ণ শিল্পপ্রতিষ্ঠান হিসেবে চিহ্নিত করে। পরে ১৯৯৯ সালের ৩ অক্টোবর বাংলাদেশ নৌবাহিনীকে প্রতিষ্ঠানটির দায়িত্ব দেওয়া হয়। ২০১৭-১৮ অর্থবছরে খুলনা শিপইয়ার্ড লিমিটেড ছোট বড় জাহাজ নির্মাণ ও মেরামতসহ বিভিন্ন খাতে প্রায় ১৬৫ কোটি টাকা আয় করে। http://www.khulnashipyard.com "ঘুরে দাঁড়িয়েছে খুলনা শিপইয়ার্ড"। প্রথম আলো। ৭ নভেম্বর ২০১৪।  খুলনা শিপইয়ার্ড এর ওয়েবসাইট ওয়েব্যাক মেশিনে আর্কাইভকৃত ২৩ মার্চ ২০০৯ তারিখে
জানুয়ারি ২০২০ কুয়েটা বোমাবর্ষণ

২০২০ সালের ১০ জানুয়ারী পাকিস্তানের কোয়েটাতে তালেবান পরিচালিত একটি মসজিদের ভিতরে একটি আত্মঘাতী বোমা হামলায় কমপক্ষে ১৫ জন নিহত হয়েছেন। আহত হয়েছেন কমপক্ষে ১৯ জন। এর আগে ২০২০ সালের ৭ জানুয়ারিতে কোয়েটার লিয়াকত বাজারের নিকটবর্তী ম্যাককনাঘে রোডে ফ্রন্টিয়ার কর্পসের একটি গাড়ীর কাছে একটি মোটরসাইকেলে বোমা বিস্ফোরণ ঘটে। এই হামলায় দুইজন নিহত ও আরো ১৪ জন আহত হয়। খবরে বলা হয়েছে, জামায়াত-উল-আহরার পাশাপাশি বালুচ সন্ত্রাসীরা এই হামলার দায় স্বীকার করেছে। ২০২০ সালের ১০ জানুয়ারী, কোয়েটার স্যাটেলাইট টাউন এলাকায় মাগরিবের নামাজের সময় ঘোসাবাদের পাড়ায় অবস্থিত একটি তালিবান চালিত মসজিদের ভিতরে একটি আত্মঘাতী বোমা হামলা হয়। বোমাটি মসজিদের একটি সেমিনারের ভিতরে লাগানো হয়েছিল। নিহতদের মধ্যে একজন উপ-পুলিশ সুপার ছিলেন, ১৪ জন বেসামরিক জনগণ এই হামলার স্পষ্ট লক্ষ্য ছিল। আহত হয়েছেন কমপক্ষে ১৯ জন। ইসলামিক স্টেট বোমা হামলার দায় স্বীকার করেছে। তারা বলেছে যে বোমা হামলায় ২০ জন নিহতসহ ৬০ জন হতাহত হয়েছে। বোমা নিষ্পত্তিকারী দল এবং সুরক্ষা কর্মীরা প্রমাণের জন্য মসজিদ ও এর আশেপাশের এলাকা জুড়ে ঝাঁপিয়ে পড়ে। অঞ্চলটি ঘেরাও করা হয়েছিল এবং পুলিশসহ ফ্রন্টিয়ার কর্পসের কর্মীরা তল্লাশি অভিযান চালিয়েছে। ২০২০ সালের ১১ জানুয়ারি কাউন্টার টেররিজম বিভাগ দ্বারা অজ্ঞাত সন্দেহভাজনদের বিরুদ্ধে প্রথম তথ্য প্রতিবেদনটি নথিভুক্ত করা হয়েছিল। "Pakistan suicide blast at Taliban-run mosque kills at least 15, in attack claimed by Isis"। SCMP। সংগ্রহের তারিখ ১১ জানুয়ারি ২০২০।  "DSP among 15 martyred, 19 hurt in Quetta mosque blast"। Associated Press of Pakistan। ১০ জানুয়ারি ২০২০। ১১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০২০।  "Bomb attack targets Worshippers at Quetta mosque, killing 14"। Al Jazeera। ১০ জানুয়ারি ২০২০। সংগ্রহের তারিখ ১০ জানুয়ারি ২০২০।  "At least 13 killed in Pakistan mosque bombing"। CBC। ১০ জানুয়ারি ২০২০। সংগ্রহের তারিখ ১০ জানুয়ারি ২০২০।  "Blast in Pakistan's Quetta kills two"। ১৪ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৯ এপ্রিল ২০২০।  "2 killed, over a dozen injured as blast targets FC vehicle in Quetta"। Dawn। জানুয়ারি ৭, ২০২০।  "Pakistan mosque blast kills at least 13: police"। Reuters। ১০ জানুয়ারি ২০২০। সংগ্রহের তারিখ ১০ জানুয়ারি ২০২০।  "Death toll in Quetta mosque blast rises to 15"। AniNews। ১০ জানুয়ারি ২০২০। সংগ্রহের তারিখ ১০ জানুয়ারি ২০২০।  Bomb Blast Claimed by ISIS Kills at Least 15 in Pakistan Mosque Used by Taliban "Pakistan Mosque Bombing Kills 15"। VOA। সংগ্রহের তারিখ ১১ জানুয়ারি ২০২০।  "Blast inside Quetta mosque claims 15 lives, injures 19"। Dawn। জানুয়ারি ১০, ২০২০।  "FIR registered in Quetta blast case as city remains in grip of grief"। Dunya News। ১১ জানু ২০২০।  "CTD registers FIR of Quetta's blast"। The Nation। ১২ জানু ২০২০।
ডুবোজাহাজ বিধ্বংসী যুদ্ধ

ডুবোজাহাজ বিধ্বংসী যুদ্ধ (এএসডাব্লু, বা পুরানো আকারে এ/এস) হ'ল ডুবো যুদ্ধের একটি শাখা, যা শত্রু ডুবোজাহাজগুলি সন্ধান, চিহ্নিত এবং নিরস্ত করতে, ক্ষতিগ্রস্ত বা ধ্বংস করতে পৃষ্ঠতল যুদ্ধ জাহাজ, বিমান বা অন্যান্য ডুবোজাহাজ ব্যবহার করে। সফল ডুবোজাহাজ বিধ্বংসী যুদ্ধ সেন্সর এবং অস্ত্র প্রযুক্তি, প্রশিক্ষণ ও অভিজ্ঞতার মিশ্রণের উপর নির্ভর করে। প্রথমে সনাক্তকরণ, তারপরে শ্রেণিবদ্ধকরণ, সনাক্তকরণ এবং লক্ষ্য ডুবোজাহাজ ট্র্যাক করার জন্য অত্যাধুনিক সোনার সরঞ্জামগুলি এএসডাব্লু এর একটি মূল উপাদান। ডুবোজাহাজগুলি ধ্বংস করতে, টর্পেডো এবং নৌ মাইনগুলি উভয় ব্যবহার করা হয়, বায়ু, উপরিভাগ এবং জলের নীচে প্ল্যাটফর্ম থেকে উৎক্ষেপণ করে। এএসডাব্লু এর মধ্যে বন্ধুত্বপূর্ণ জাহাজগুলি রক্ষা করাও অন্তর্ভুক্ত। একটি ডুবো যানবাহনের মাধ্যমে একটি জাহাজের উপর প্রথম আক্রমণগুলি সাধারণত আমেরিকান বিপ্লব যুদ্ধের সময় হয় বলে মনে করা হয়, যা এখন নৌ মাইন হিসাবে পরিচিত তবে এটিকে টর্পেডোও বলা হত, যদিও এর আগে ডুবোজাহাজ তৈরির বিভিন্ন প্রচেষ্টা করা হয়। প্রথম স্ব-চালিত টর্পেডো ১৮৬৩ সালে উদ্ভাবিত হয় এবং পৃষ্ঠের নৈপুণ্য থেকে চালু হয়। টর্পেডো সহ প্রথম ডুবোজাহাজটি ছিল ১৮৮৪-১৮৮৮ সালে নির্মিত নর্ডেনফেল্ট ১, যদিও এটি আগে প্রস্তাবিত হয়। রুশ–জাপান যুদ্ধ শুরু হওয়ার সাথে সাথে জার্মানরা বাদে বড় বড় নৌবাহিনী ডুবোজাহাজ অর্জন করে। তা সত্ত্বেও, ১৯০৪ সাল পর্যন্ত সব ডুবোজাহাজকে একটি পরীক্ষামূলক জাহাজ হিসাবে সংজ্ঞায়িত হয় এবং এটিকে কর্মক্ষম ব্যবহারে ব্যবহৃত হয়নি। Kowner, Rotem (২৩ নভেম্বর ২০০৬)। "The impact of the war on naval warfare" (পিডিএফ)। The Impact of the Russo-Japanese War। Routledge। পৃষ্ঠা 283। ১২ জুলাই ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ এপ্রিল ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Abbbatiello, John, ASW in World War I, 2005. Compton-Hall, Richard, Submarine Boats, the beginnings of underwater warfare, Windward, 1983. Franklin, George, Britain's ASW Capability, 2003. Llewellyn-Jones, Malcolm, The RN and ASW (1917–49), 2007. Zimmerman, Bob (সেপ্টেম্বর ১৯৬৯)। "Antisubmarine Warfare"। Popular Mechanics। 132 (3)। সংগ্রহের তারিখ ৩ জুন ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Cote, Dr. Owen R., Jr. (মার্চ ২০০০)। "The Third Battle: Innovation in the U.S. Navy's Silent Cold War Struggle with Soviet Submarines"। Submarine Warfare Division Organization। Chief of Naval Operations, United States Navy। ১০ এপ্রিল ২০০৬ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
শ্রম ও কর্মসংস্থান মন্ত্রক (ভারত)

শ্রম ও কর্মসংস্থান মন্ত্রণালয় হচ্ছে সরকারের একটি মন্ত্রণালয়, যেটি কর্মসংস্থান, শ্রম বাজার, শ্রমজীবীদের জীবনমান উন্নয়ন ও সংশ্লিষ্ট বিষয়ে দায়িত্বপ্রাপ্ত। শ্রমিক ও নিয়োগকর্তাদের মধ্যে ভাল শিল্প সম্পর্ক ও সম্পর্ক উন্নয়ন বজায় রাখার দ্বারা উৎপাদনশীল কর্মসংস্থান ও মানবসম্পদ উন্নয়নের মাধ্যমে বেকারত্ব ও দারিদ্র কমানো। সরকারের রুলস অব বিজনেস অনুসারে শ্রম ও কর্মসংস্থান মন্ত্রণালয়ের কার্যপরিধি নিম্নরূপঃ শ্রমিকের নিরাপত্তা ও কমপ্লায়েন্স নিশ্চিতকরণ ; শিল্প প্রতিষ্ঠানে কর্মসংস্থান ও সামাজিক নিরাপত্তা বিধান; ট্রেড ইউনিয়ন, শিল্প ও শ্রম বিরোধ, শ্রম আদালত এবং নিম্নতম মজুরি বোর্ড বিষয়ক কার্যক্রম; অকৃষি খাতে কর্মরত শ্রমিকগণসহ সকল শ্রমিকের কল্যাণ সাধন; শ্রম পরিসংখ্যান সংরক্ষণ; শ্রম আইনের প্রয়োগ ও এ সংক্রান্ত বিধিবিধান প্রণয়ন; শ্রম পরিসংখ্যান সংকলনসহ শ্রম গবেষণা; শ্রম ও জনশক্তি ব্যবস্থাপনার ক্ষেত্রে আন্তর্জাতিক সংস্থাসমূহের সাথে কাজ করা এবং চুক্তি সম্পাদন ; আন্তর্জাতিক শ্রম সংস্থা (আইএলও)’র সাথে কার্যক্রমের সমন¦য় সাধন; শ্রম ও শিল্পকল্যাণ সম্পর্কিত জাতীয় নীতিমালা প্রণয়ন; শ্রমিক-কর্মচারীদের সামাজিক নিরাপত্তা এবং সামাজিক বীমা সম্পর্কিত বিধিবিধান প্রণয়ন; শ্রম প্রশাসন ও প্রশিক্ষণ; অত্যাবশ্যকীয় চাকরি (ব্যবস্থাপনা) অধ্যাদেশ কার্যকর করা; খনি ও পাথর ক্ষেত্রে নিয়োজিত শ্রমিকদের নিরাপত্তা ও কল্যাণ সম্পর্কিত আইনের প্রয়োগ; নিম্নতম মজুরি নির্ধারণ বিষয়ক বিধিবিধান প্রণয়ন ও প্রয়োগসহ ব্যক্তি মালিকানাধীন বিভিন্ন শিল্প সেক্টরে মজুরী বোর্ড গঠন ও নিম্নতম মজুরি বাস্তবায়ন; শ্রমিকদের শিক্ষা কার্যক্রম; শিল্পের শৃঙ্খলা রক্ষা; শিল্প শ্রমিকদের কর্ম পরিবেশ সম্পর্কিত বিধিবিধান; শ্রম ও শিল্পকল্যাণ সম্পর্কিত আইন ও নীতিমালা বাস্তবায়ন ও মূল্যায়ন; শ্রমিকদের সামাজিক নিরাপত্তা সংক্রান্ত পদক্ষেপ গ্রহণ; শ্রম ও শিল্পকল্যাণ বিষয়ে বিভিন্ন মন্ত্রণালয় ও সংস্থার কার্যক্রমের সমন্বয় সাধন; শ্রম ও কর্মসংস্থান মন্ত্রণালয়ের অধীনস্থ দপ্তর ও সংস্থাসমূহের তদারকি ও নিয়ন্ত্রণ; শ্রম ও কর্মসংস্থান মন্ত্রণালয়ের সংশ্লিষ্ট কার্যপরিধিভুক্ত বিষয়াদির ক্ষেত্রে বিভিন্ন রাষ্ট্র ও আন্তর্জাতিক সংস্থার সাথে যোগাযোগ রক্ষা করা; শ্রম ও কর্মসংস্থান মন্ত্রণালয়ের সাথে সংশ্লিষ্ট কার্যপরিধিভুক্ত সকল আইন ও বিষয়াবলী; মন্ত্রণালয় সম্পর্কিত (কার্যপরিধিভুক্ত) যে কোন বিষয়ের উপর তদন্ত ও পরিসংখ্যান; আদালতে গৃহীত ফি ব্যতীত শ্রম ও কর্মসংস্থান মন্ত্রণালয়ের সংশ্লিষ্ট কার্যপরিধিভুক্ত সকল ফি আদায়; প্রাতিষ্ঠানিক ও অপ্রাতিষ্ঠানিক খাতে নিয়োজিত শ্রমিকদের কল্যাণ সাধনের উদ্দেশ্যে শ্রমিক কল্যাণ ফাউন্ডেশনের কার্যাবলী; জাতীয় দক্ষতা উন্নয়ন পরিষদের কার্যাবলী; ঝুঁকিপূর্ণ কাজে নিয়োজিত শিশুশ্রম নিরসন সংক্রান্ত কার্যক্রম। কর্মচারী রাজ্য বীমা নিগম কর্মচারী প্রভিডেন্ট ফান্ড সংস্থা বরাহগিরি ভেঙ্কট গিরি রাষ্ট্রীয় শ্রম প্রতিষ্ঠান এই মন্ত্রকে প্রায় নিয়মিত মন্ত্রী বদল হয়েছে। ১৯৪৭ সালে জগজীবন রাম এই মন্ত্রকের প্রথম মন্ত্রী হন। গুলজারিলাল নন্দা ১৯৫৭ সালে এই মন্ত্রকের দায়িত্ব সামলান। ২০০৯ সালে মল্লিকার্জুন খড়কে মন্ত্রকের অন্যতম দীর্ঘকালীন মন্ত্রী ছিলেন। "Ministry of Labour and Employment"। mole.gov.bd।
রাফে ইবনে খাদিজ

রাফে ইবনে খাদিজ নবী মুহাম্মদের আনসার সাহাবি এবং বনু হারেসার গোত্রপ্রধান ছিলেন। নাম: রাফে। উপনাম: আবু আবদুল্লাহ। তিনি আউস গোত্রের। বংশধারা: রাফে ইবনে খাদিজ ইবনে রাফে ইবনে আদী ইবনে যায়েদ জাসম ইবনে হারেসা ইবনে হারেস ইবনে খাজরায ইবনে আমর ইবনে মালিক ইবনে আউস। মাতা: হালিমা বিনতে উরওয়া ইবনে মাসউদ ইবনে সিনান ইবনে আমের ইবনে আদী ইবনে উমাইয়া ইবনে বায়াদাহ। রাফের পিতা, পিতামহ বনু হারেসার সরদার ছিলেন। বাবার মৃত্যুর পর তার উপর ন্যস্ত হয় বনু হারেসার নেতৃত্বের ভার। তিনি জীবনভর সেই পদে বহাল ছিলেন। হিজরতের সময় তিনি ছোট ছিলেন। তিনি হিজরি পূর্ব ১২ সালে তিনি ইয়াসরিবে (বর্তমান মদীনায়) জন্মগ্রহন করেন। তিনি বদর, উহুদ, খন্দকের যুদ্ধসহ অধিকাংশ যুদ্ধে তিনি মুহাম্মদের সাথে অংশগ্রহন করেছিলেন। বদরের যুদ্ধে একটি তীর তাকে বুকে আঘাত করেছিল যা হাড় ভেঙে ভিতরে ডুকে পড়েছিল। লোকেরা যখন এটি টেনে বের করার চেষ্টা করছিলো তখন ডগাটি ভিতরে রয়ে যায়। মুহাম্মাদ তা দেখে বললেন, আমি কিয়ামতের দিন তোমার জন্য সাক্ষ্য প্রদান করব। তিনি সিফফিনের যুদ্ধে হজরত আলীকে সমর্থন করেছিলেন। মৃত্যুর সময় তার বয়স ছিল ৮৬ বছর। মৃত্যু সন নিয়ে মতানৈক্য রয়েছে। ইমাম বুখারী তারীখে আওসাতে লিখেন- তিনি আমীরে মুয়াবিয়ার শাসনকালে মৃত্যুবরণ করেন। তবে অন্যান্য ঐতিহাসিকদের মতে তিনি ৭৪ হিজরির শুরুর দিকে আবদুল মালিক ইবনে মারওয়ানের খিলাফতকালে মৃত্যুবরণ করেন। আবদুল্লাহ ইবনে উমর তার জানাজার নামাজ পড়ান। হাদীসের গ্রন্থসমূহে তার সনদে ৭৮টি হাদিস বর্ণিত রয়েছে। তার থেকে বর্ণনাকারীদের মধ্যে সাহাবা ও তাবেয়ীন উভয় দলেরই অন্তর্ভুক্ত রয়েছে। যাদের নাম: আব্দুল্লাহ ইবনে উমর, মাহমুদ বিন লাবিদ, সায়েব বিন ইয়াজিদ, আসিদ বিন জহির, মুজাহিদ, আত্তার, শাবি, আবায়া বিন রিফায়াহ, ওমরাহ বিনতে আবদুর রহমান, সাইদ বিন মুসাইব, নাফি বিন যুবায়ের, আবু সালমা বিন আবদুল রহমান, আবুন নাজাশি, সুলায়মান বিন ইয়াসার, ঈসা, উসমান বিন সাহল, হারির বিন আবদুল রহমান, ইয়াহইয়া বিন ইসহাক, থাবিত বিন আনাস বিন জহির, হানযালা ইবনে কাইস, নাফে, ওয়াসি বিন হিব্বান, মুহাম্মদ বিন ইয়াহিয়া বিন হিব্বান, ওবায়দুল্লাহ বিন আমর বিন উসমান। সৎকাজে আদেশ এবং অসৎ কাজে নিষেধের ক্ষেত্রে তিনি রাসূলের পরিপূর্ণ আনুগত্য করতেন। একবার নোমান আনসারীর গোলাম কারও বাগান থেকে একটি ছোট খেজুর গাছ উপড়ে ফেলল। মারওয়ানের আদালতে মামলা দায়ের করা হলে, সে চুরির দায়ে হাত কাটার সিদ্ধান্ত নিলেন। অতঃপর রাফে ইবনে খাদিজ শোনার পর বলেন, রাসূলুল্লাহ সাল্লাল্লাহু আলাইহি ওয়াসাল্লাম বলেছেন যে ফলের মধ্যে কোন হাত কাটা নেই। "إسلام ويب - سير أعلام النبلاء - الصحابة رضوان الله عليهم - رافع بن خديج- الجزء رقم2"। islamweb.net (আরবি ভাষায়)। সংগ্রহের তারিখ ২০২০-০৪-২৯।  اسد الغابہ:2/354 طبری:3/1392 "رافع بن خديج"। ويكيبيديا (আরবি ভাষায়)। ২০১৯-০৯-০৫।  مسند بن حنبل:4/141
হারিস ইবনে সাবিত

হারিস ইবনে সাবিত ইবনে সুফিয়ান আল-আনসারী তিনি উহুদ যুদ্ধের শহীদ হওয়া অন্যতম সাহাবী। নাম: হারিস। বংশধারা: হারিস ইবনে সাবিত ইবনে সুফিয়ান ইবনে আদী ইবনে আমর ইবনে ইমরাউল কায়েস ইবনে মালিক ইবনে আগর ইবনে সা’লাবা ইবনে কাব ইবনে খাজরাজ ইবনে হারিছ আনসারী। তিনি ‍উহুদ যুদ্ধে অংশগ্রহণ করেছিলেন। তিনি ২৩ মার্চ ৬২৫ খ্রিষ্টাব্দ হিজরি ৩ শনিবার উহুদ যুদ্ধে মৃত্যুবরণ করেন। "فصل: الحارث بن ثابت:|نداء الإيمان"। www.al-eman.com। সংগ্রহের তারিখ ২০২০-০৪-২৯।  اسد الغابہ جلد1صفحہ 445 حصہ دوم مؤلف: ابو الحسن عز الدين ابن الاثير ،ناشر: المیزان ناشران و تاجران کتب لاہور IslamKotob। تهذيب سير أعلام النبلاء - ج 1 (আরবি ভাষায়)। IslamKotob।  "فصل: الحارث بن ثابت:|نداء الإيمان"। www.al-eman.com। সংগ্রহের তারিখ ২০২০-০৪-২৯।
মানিক দত্ত

মানিক দত্ত মধ্যযুগের বাংলা সাহিত্যের মঙ্গলকাব্য ধারার চন্ডীমঙ্গল কাব্যের আদি কবি। দীনেশচন্দ্র সেন বলেছেন তিনি ত্রয়োদশ শতাব্দীর কবি। এছাড়া আশুতোষ ভট্টাচার্যসহ অনেকেই তাকে ষোড়শ শতাব্দীর কবি বলে ধারণা করেন। মানিক দত্ত মালদহ জেলার ফুলুয়া (বর্তমান ফুলবাড়িয়া) অঞ্চলে জম্মগ্রহণ করেন। তাঁর নিজের দেয়া আত্মপরিচয় থেকে জানা যায় যে, তিনি ছেলেবেলায় বিকলাঙ্গ ছিলেন। দেবী চন্ডীর কৃপায় তিনি ভাল হন এবং কাব্য সাধনায় মনোনিবেশ করেন।